Існуе некалькі этапаў падрыхтоўкі да апублікавання навуковай работы: пошук часопіса, знаёмства з яго патрабаваннямі, узаемадзеянне з рэдактарам і сама публікацыя. Пры пошуку патрэбнай платформы карысна звяртаць увагу на літаратуру, якую выкарыстоўвае навуковец у сваёй рабоце: гэта дапаможа звузіць кола тэматычных выданняў. Акрамя таго, можна зрабіць градацыю часопісаў сваёй галіны па розных аспектах: цытаванні, папулярнасці, акрэсліванні адпаведных праблем і г.д. Знаёмства з аб’ектамі адбываецца праз аналіз таго, як выданні пазіцыянуюць сябе на сайтах: напрыклад, апісваюць сябе ці прадстаўляюць. А першае, на што павінен звяртаць увагу навуковец пры падрыхтоўцы матэрыялаў для друку, — арыгінальныя даследаванні ў сваёй галіне, паколькі ніводзін рэдактар не стане публікаваць неактуальную работу або работу, пытанні якой ужо былі недзе акрэслены раней.